Kjetil var grundig, og sørget alltid for å holde fela i god stand. Når Laget skulle spille sammen, var han omhyggelig med at alle spelemennene hadde stemt felene sine skikkelig. Han var opptatt av at samspelet skulle låte best mulig. Som konsertspelemann var han ofte uslåelig. Han vant Landskappleiken fire ganger i 1956, 1958, 1959 og i 1966. Han var og god danser, og er den eneste som både har vunnet landskappleiken i spel og i dans.